Lav et referat af nedenstående tekst:

Tekst:
Elpriserne eksploderer, og danskerne finder nu alternative veje til at banke de tårnhøje elregninger ned. TV2 Nord har den seneste tid talt med nordjyder og små nordjyske virksomheder om, hvordan de bliver nødsaget til at spare på strømmen. Men nu går Fødevarestyrelsen ud med en kraftig advarsel midt i spareøvelsen. Fødevaresikkerheden må nemlig ikke blive overset i kampen for at spare på strømmen. - I UK (Storbritannien, red.) får børn madforgiftning, fordi briter slukker køleskabet for at spare el, skriver Fødevarestyrelsen, der frygter for, at det samme kan ske i Danmark. Restauranter og caféer skal leve op til en række lovkrav om temperaturen på fødevarer. Men hjemme i de nordjyske husholdninger bliver der i disse dage tænkt i at bruge mindre strøm på frysere, køleskabe og andre hårde hvidevarer. - Vores mikrobiologer ved, hvor og hvordan bakterier trives, og hvorfor forbrugere og restauranter bør have max 5 grader i køleskabet, hvor de har letfordærvelige varer som kød, mælk og pålæg, skriver Fødevarestyrelsen. Mellem 0 og 5 grader standser de fleste bakteriers vækst.

Referat:
I Storbritannien har el-besparelserne ramt børns maver. Nu advarer Fødevarestyrelsen om det samme i Danmark.